Ιβάν Γκργκατ

Ο Ιβάν Γκργκατ (Σενζ Κροατίας, 22 Σεπτεμβρίου 1974) είναι Κροάτης πρώην διεθνής επαγγελματίας καλαθοσφαιριστής. Έχει ύψος 2,10 μέτρα και αγωνιζόταν στη θέση του σέντερ.

Σταδιοδρομία
Ο Γκργκατ ξεκίνησε την επαγγελματική του καριέρα σε ηλικία δεκαέξι ετών στην ομάδα της Τσιμπόνα Ζάγκρεμπ, όπου παρέμεινε για δέκα χρόνια, με εξαίρεση τις σεζόν 1992-93 και 1995-96, όταν και είχε δοθεί ως δανεικός στη Ντουμπράβα. Με την Τσιμπόνα κατέκτησε έξι πρωταθλήματα και δύο κύπελλα Κροατίας, πριν υπογράψει στη Ζάλγκιρις Κάουνας, το 1999.

Επίσης, υπήρξε μέλος της εθνικής ομάδας της Κροατίας από το 1997 ως το 1999, παίζοντας στο Ευρωμπάσκετ του 1997,European Championship for Men - Final Round 1997 (Croatia) ενώ αγωνίστηκε και σε τέσσερις αγώνες για την προκριματική φάση του Ευρωμπάσκετ του 1999, με 6,3 πόντους και 4,5 ριμπάουντ κατά μέσο όρο.European Championship for Men - Semi-Final Round 1999 (Croatia)

Ολοκλήρωσε τη σεζόν 1999-00 στην πολωνική Άνιβλ Βλότσλαβεκ και την επόμενη σεζόν φόρεσε τη φανέλα της Λε Μαν από τη Γαλλία, καταλαμβάνοντας την τρίτη θέση στο πρωτάθλημα.

Το 2001-02, επέστρεψε στην πατρίδα του υπογράφοντας στην ΚΚ Ζάνταρ, με την οποία κατέκτησε τη δεύτερη θέση του κροατικού πρωταθλήματος και ηττήθηκε στον τελικό του κυπέλλου από την Τσιμπόνα με 88-84.Sin legende poslao Cibonu na Zadar, a Cedevitu na Kvarner - tportal.hr

Την επόμενη χρονιά, συμφώνησε με την ομάδα του Άρη Θεσσαλονίκης, με τον οποίο έπαιξε σε 26 αγώνες πρωταθλήματος με μέσους όρους 10,8 πόντων και 5,9 ριμπάουντ. Με την ομάδα της Θεσσαλονίκης κατέκτησε το FIBA Champions Cup, κερδίζοντας στον τελικό την πολωνική Προκόμ Τρεφλ με 84-83,FIBA Europe Champions Cup for Men 2003 (Aris BSA)Prokom Trefl - Aris BSA | FIBA Europe Champions Cup for Men ενώ ηττήθηκε στον τελικό του κυπέλλου Ελλάδας από τον Παναθηναϊκό με 81-76.

Το 2003-04, φόρεσε τη φανέλα του Αμαρουσίου, με το οποίο κατέλαβε τη δεύτερη θέση του ελληνικού πρωταθλήματος, με τον Γκργκατ να έχει μέσους όρους 9,1 πόντων και 3,4 ριμπάουντ.Μαρούσι: Ικανοποίηση Γκργκατ - Contra.gr - Live Sports Magazine Ακολούθησε η μεταγραφή του στην ομάδα του ΠΑΟΚ, με τον οποίο αγωνίστηκε σε μόλις οκτώ παιχνίδια πρωταθλήματος και έναν ευρωπαϊκό αγώνα.

Τη σεζόν 2005-06, υπέγραψε στην Ουνικάχα Μάλαγα,Ivan Grgat ya está en Málaga - Unicaja Baloncesto Web Oficial παίζοντας μόνο σε δύο παιχνίδια πριν επιστρέψει στην Ελλάδα φορώντας τα χρώματα του Απόλλωνα Πατρών, με τον οποίο είχε 4,9 πόντους και 3,1 ριμπάουντ σε 21 αγώνες.A1: Νοκ άουτ ο Γκργκατ - Μπάσκετ - Ελλάδα | sport-fm.gr: ΣΠΟΡ FM 94.6

Την επόμενη χρονιά, μεταγράφηκε στην Ουγγαρία και την Κέρμεντ Κοζαρλάμπντα Τσάπατ,Új center a kosárcsapatban - Körmend πριν συνεχίσει στη γαλλική Μπουρζ.Grgat rejoint Bourg - Le Figaro Ακολούθησε η Μακσιμίρ Ζάγκρεμπ, οι Κάπφενμπεργκ Μπουλς από την Αυστρία,Ivan Grgat prešao u Austriju - portal Kosarka ο Αχιλλέας Καϊμακλίου και η Σιρόκι,Πήρε Γκρέγκατ ο Αχιλλέας - SigmaliveIvan Grgat i Štemberger bolji od Zadra u Širokom | 24sata πριν επιστρέψει οριστικά στην πατρίδα του για την ομάδα της ΚΚ Κριτσέφτσι. Συνέχισε στη Ζιμπενίκ, πριν επιστρέψει στην Ντουμπράβα μετά από δεκαοκτώ χρόνια. Έκλεισε την καριέρα του στην ομάδα της Χέρμες Ζάγκρεμπ, σε ηλικία 41 ετών.UOČI POČETKA A 2 LIGE… – KK Dubrava

Τίτλοι
 FIBA Champions Cup: 2003
 6x Πρωταθλήματα Κροατίας: 1991-92, 1993–94, 1994–95, 1996–97, 1997–98, 1998–99
 2x Κύπελλα Κροατίας: 1994-95, 1998-99

 Παραπομπές 

 Πηγές 
 Ivan Grgat Basketball Player Profile
 DraftExpressProfile: Ivan Grgat, Stats, Comparisons, and Outlook
 Ivan Grgat Player Profile, KK Krizevci, International Stats

Κατηγορία:Κροάτες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Λε Μαν Σαρτ Μπασκέτ
Κατηγορία:Καλαθοσφαιριστές Ζάνταρ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές ουγγρικών συλλόγων
Κατηγορία:Καλαθοσφαιριστές Μπουρζ
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Αχιλλέα Καϊμακλίου
Κατηγορία:Καλαθοσφαιριστές Εθνικής Κροατίας
Κατηγορία:Ξένοι καλαθοσφαιριστές στην Ελλάδα